CELEX: 32015R2438
Language: bg
Date: 2015-10-12 00:00:00
Title: Делегиран регламент (ЕС) 2015/2438 на Комисията от 12 октомври 2015 година за установяване на план за премахване на изхвърлянето на улов за определени видове дънен риболов в северозападните води

23.12.2015   
            
            
               BG
            
            
               Официален вестник на Европейския съюз
            
            
               L 336/29
            
         ДЕЛЕГИРАН РЕГЛАМЕНТ (ЕС) 2015/2438 НА КОМИСИЯТА
   от 12 октомври 2015 година
   за установяване на план за премахване на изхвърлянето на улов за определени видове дънен риболов в северозападните води
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (1), и по-специално член 15, параграф 6 и член 18, параграфи 1 и 3 от него,
   като има предвид, че:
   
               (1)
            
            
               Регламент (ЕС) № 1380/2013 има за цел постепенното прекратяване на изхвърлянето на улов в рибарството на целия ЕС, като се въведе задължение за разтоварване по отношение на видовете, за които са въведени ограничения на улова.
            
         
               (2)
            
            
               С член 15, параграф 6 от Регламент (ЕС) № 1380/2013 на Комисията се предоставя правомощието чрез делегирани актове да приема планове за премахване на изхвърлянето на улов за период до три години, които се основават на съвместни препоръки, изготвени от държавите членки след допитване до съответните консултативни съвети.
            
         
               (3)
            
            
               Пряк управленски интерес по отношение на риболова в северозападните води имат Белгия, Ирландия, Испания, Франция, Нидерландия и Обединеното кралство. Тези държави членки представиха на Комисията съвместна препоръка, съгласувана с консултативния съвет за северозападните води. Съответните научни организации представиха също така научни становища, които бяха разгледани от Научния, технически и икономически комитет по рибарство (НТИКР). Мерките, включени в съвместната препоръка, са в съответствие с член 15, параграф 6 от Регламент (ЕС) № 1380/2013 и следователно, съгласно член 18, параграф 3 от посочения регламент те следва да бъдат включени в настоящия регламент.
            
         
               (4)
            
            
               Що се отнася до северозападните води, в съответствие с член 15, параграф 1, буква в) от Регламент (ЕС) № 1380/2013, задължението за разтоварване следва да се прилага за видовете, които са определящи за риболовните дейности с наложени ограничения на улова най-късно от 1 януари 2016 г. В съответствие със съвместната препоръка този план за премахване на изхвърлянето на улов следва да обхваща силно смесения риболов с определящи видове треска, пикша, меджид и сайда, риболова на норвежки омар (Nephrops), смесения риболов на обикновен морски език и писия, както и риболова на мерлуза, считано от 1 януари 2016 г.
            
         
               (5)
            
            
               В съвместната препоръка се предлага за норвежки омар, уловен с винтери, капани или кошове в участък VIа и подзона VII на ICES да се прилага изключение от задължението за разтоварване, тъй като съществуващите научни доказателства сочат вероятен висок процент на оцеляване, като се вземат предвид характеристиките на риболовните уреди, на риболовните практики и на екосистемата. НТИКР стигна до заключението, че изключението е обосновано. Поради това то следва да бъде включено в настоящия регламент.
            
         
               (6)
            
            
               В съвместната препоръка се предвиждат седем минимални изключения от задължението за разтоварване за някои риболовни дейности и до определени равнища. НТИКР разгледа представените от държавите членки доказателства и стигна до принципното заключение, че съвместната препоръка съдържа обосновани аргументи във връзка с трудностите за по-нататъшното подобряване на селективността и/или с несъразмерно високите разходи за обработка на нежелания улов, които в някои случаи бяха подкрепени от качествена оценка на разходите. В контекста на гореизложеното и при липса на научна информация за противното е целесъобразно да се установят минимални изключения в съответствие с процента, предложен в съвместната препоръка, и при равнища, които не надвишават разрешените съгласно член 15, параграф 1 от Регламент (ЕС) № 1380/2013.
            
         
               (7)
            
            
               Минималното изключение за обикновен морски език до не повече от 3 % от общия му годишен улов през периода 2016—2018 г. от кораби, които ловят този вид в участъци VIId, VIIe, VIIf и VIIg на ICES с тристенни мрежи и хрилни мрежи, се основава на факта, че много трудно може да се постигне увеличаване на селективността. НТИКР стигна до заключението, че изключението е добре определено и поради това то следва да бъде включено в настоящия регламент.
            
         
               (8)
            
            
               Минималното изключение за меджид до не повече от 7 % през 2016 и 2017 г. и до не повече от 6 % през 2018 г. от общия му годишен улов от кораби, които ловят този вид с дънни тралове с отвор на мрежата под 100 mm в подзони VIId и VIIe на ICES се основава на факта, че много трудно може да се постигне увеличаване на селективността. НТИКР стигна до заключението, че са предоставени достатъчно доказателства в подкрепа на изключението, но следва да се потърси допълнителна информация за оценка на обема на това изключение. Поради това изключението може да бъде включено в регламента единствено с разпоредба, която изисква засегнатите държави членки да представят допълнителни данни на Комисията, за да може НТИКР да направи цялостна оценка на актуалните нива на изхвърляне в сравнение с искания обем на минималното изключение.
            
         
               (9)
            
            
               Минималното изключение за меджид до не повече от 7 % през 2016 и 2017 г. и до не повече от 6 % през 2018 г. от общия му годишен улов от кораби, които ловят този вид с дънни тралове с отвор на мрежата не по-малък от 100 mm в участъци VIIb — VIIj на ICES, се основава на факта, че много трудно може да се постигне увеличаване на селективността. НТИКР стигна до заключението, че са предоставени достатъчно доказателства в подкрепа на изключението, но следва да се потърси допълнителна информация за оценка на обема на това изключение. НТИКР също така отбеляза, че допълнителните проучвания във връзка със селективността все още не са приключили. Поради това изключението е включено в регламента с разпоредба, която изисква засегнатите държави членки да представят допълнителни данни на Комисията, за да може НТИКР да направи цялостна оценка на актуалните нива на изхвърляне в съответните риболовни дейности.
            
         
               (10)
            
            
               Минималното изключение за меджид до не повече от 7 % през 2016 и 2017 г. и до не повече от 6 % през 2018 г. от общия му годишен улов от кораби, които ловят този вид с дънни тралове с отвор на мрежата под 100 mm в участък VII (с изключение на VIIa, VIId и VIIe) на ICES се основава на факта, че много трудно може да се постигне увеличаване на селективността. НТИКР отбеляза, че основанието за това изключение съдържа малко количествена информация за селективността. НТИКР стигна до заключението, че следва да се търси допълнителна информация, за да се оцени това минимално изключение. Поради това изключението може да бъде включено в регламента единствено с разпоредба, която изисква засегнатите държави членки да представят допълнителни данни на Комисията, за да може НТИКР да направи по-добра оценка на информацията, подкрепяща това изключение.
            
         
               (11)
            
            
               Минималното изключение за норвежки омар до не повече от 7 % през 2016 и 2017 г. и до не повече от 6 % през 2018 г. от общия му годишен улов от кораби, които имат задължение за разтоварване на норвежки омар в подзона VII на ICES, се основава на факта, че много трудно може да се постигне увеличаване на селективността. НТИКР стигна до заключението, че изключението е обосновано. Поради това то следва да бъде включено в настоящия регламент.
            
         
               (12)
            
            
               Минималното изключение за норвежки омар до не повече от 7 % през 2016 и 2017 г. и до не повече от 6 % през 2018 г. от общия му годишен улов от кораби, които имат задължение за разтоварване на норвежки омар в участък VIa на ICES, се основава на факта, че много трудно може да се постигне увеличаване на селективността; представена е и количествена информация относно несъразмерно високите разходи за обработка на нежелания улов. НТИКР стигна до заключението, че изключението е обосновано. Поради това то следва да бъде включено в настоящия регламент.
            
         
               (13)
            
            
               Минималното изключение за обикновен морски език до не повече от 3 % от общия му годишен улов през периода 2016—2018 г. от кораби, които ловят този вид в участъци VIId, VIIe, VIIf и VIIg на ICES с риболовни уреди с повишена селективност, се основава на факта, че много трудно може да се постигне увеличаване на селективността. НТИКР отбелязва, че изключението трябва да компенсира използването на по-селективни уреди, а поисканото минимално изключение е за покриване на остатъчните изхвърляния. Поради това то следва да бъде включено в настоящия регламент.
            
         
               (14)
            
            
               Настоящият регламент следва да влезе в сила незабавно след публикуването му, тъй като предвидените в него мерки оказват пряко въздействие върху икономическите дейности, свързани с риболовния сезон на корабите на Съюза, и неговото планиране. Той следва да се прилага от 1 януари 2016 г. с цел да се спазят сроковете, посочени в член 15 от Регламент (ЕС) № 1380/2013. В съответствие с член 15, параграф 6 от посочения регламент настоящият регламент следва да се прилага за не повече от три години,
            
         ПРИЕ НАСТОЯЩИЯ РЕГЛАМЕНТ:
   Член 1
   Обхват
   В настоящия регламент се определят подробностите по прилагането от 1 януари 2016 г. на предвиденото в член 15, параграф 1 от Регламент (ЕС) № 1380/2013 задължение за разтоварване по отношение на северозападните води, определени в член 4, параграф 2, буква в) от същия регламент, при риболовните дейности, посочени в приложението към настоящия регламент.
   Член 2
   Изключение, свързано със способността за оцеляване
   Изключението от задължението за разтоварване, предвидено в член 15, параграф 4, буква б) от Регламент (ЕС) № 1380/2013 за видове, които според научните данни са с висок процент на оцеляване, се прилага за норвежки омар (Nephrops norvegicus), уловен с капани, винтери и кошове (кодове на съоръженията (2): FPO и FIX) в участък VIa и подзона VII на ICES.
   Член 3
   Минимални изключения
   1.   Чрез дерогация от член 15, параграф 1 от Регламент (ЕС) № 1380/2013 се разрешава изхвърлянето на улов в следните количества:
   
               а)
            
            
               за обикновен морски език (Solea solea), до не повече от 3 % за 2016, 2017 и 2018 г. от общия му годишен улов от кораби, използващи тристенни мрежи и хрилни мрежи за улов на този вид в участъци VIId, VIIe, VIIf и VIIg на ICES;
            
         
               б)
            
            
               за меджид (Merlangius merlangus), до не повече от 7 % през 2016 г. и 2017 г. и до не повече от 6 % през 2018 г. от общия му годишен улов от кораби, използващи дънни тралове с отвор на мрежата под 100 mm за улов на този вид в участъци VIId и VIIe на ICES;
            
         
               в)
            
            
               за меджид (Merlangius merlangus), до не повече от 7 % през 2016 г. и 2017 г. и до не повече от 6 % през 2018 г. от общия му годишен улов от кораби, използващи дънни тралове с отвор на мрежата не по-малък от 100 mm за улов на този вид в участъци VIIb — VIIj на ICES.
            
         
               г)
            
            
               за меджид (Merlangius merlangus), до не повече от 7 % през 2016 г. и 2017 г. и до не повече от 6 % през 2018 г. от общия му годишен улов от кораби, използващи дънни тралове с отвор на мрежата под 100 mm за улов на този вид в подзона VII на ICES, с изключение на участъци VIIa, d и e;
            
         
               д)
            
            
               за норвежки омар (Nephrops norvegicus), до не повече от 7 % през 2016 г. и 2017 г. и до не повече от 6 % през 2018 г. от общия му годишен улов от кораби със задължение за разтоварване на норвежки омар в подзона VII на ICES;
            
         
               е)
            
            
               за норвежки омар (Nephrops norvegicus), до не повече от 7 % през 2016 г. и 2017 г. и до не повече от 6 % през 2018 г. от общия му годишен улов от кораби, задължени да разтоварват норвежки омар в участък VIa на ICES;
            
         
               ж)
            
            
               за обикновен морски език (Solea solea), до не повече от 3 % през 2016, 2017 и 2018 г. от общия годишен улов на този вид от кораби, използващи уреди с по-голяма селективност (уред TBB с размер на отвора 80—199 mm) в участъци VIId, VIIe, VIIf и VIIg на ICES.
            
         2.   До 1 май 2016 г. държавите членки с пряк управленски интерес по отношение на северозападните води представят на Комисията допълнителни данни за изхвърляне на улов и всякакви други научни данни в подкрепа на изключенията, предвидени в параграф 1, букви б), в) и г). Научният, технически и икономически комитет по рибарство (НТИКР) оценява представените данни и информация не по-късно от 1 септември 2016 г.
   Член 4
   Кораби, които са предмет на задължението за разтоварване
   1.   В съответствие с критериите, посочени в приложението към настоящия регламент, държавите членки определят корабите, които са обвързани със задължението за разтоварване за всеки отделен вид риболовна дейност.
   2.   Като използват защитения уебсайт за контрол на Съюза, до 31 декември 2015 г. съответните държави членки представят на Комисията и на останалите държави членки списъците на съдовете, определени съгласно параграф 1, за всяка отделна риболовна дейност, посочена в приложението. Те поддържат тези списъци актуални.
   Член 5
   Влизане в сила
   Настоящият регламент влиза в сила в деня след деня на публикуването му в Официален вестник на Европейския съюз.
   Той се прилага от 1 януари 2016 г. до 31 декември 2018 г.
   Член 4 се прилага от датата на влизане в сила на настоящия регламент.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 октомври 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 354, 28.1.2013 г., стр. 22.
   
      (2)  Кодовете на съоръженията, използвани в настоящия регламент, са определени от Организацията по прехрана и земеделие на Организацията на обединените нации.
   
      ПРИЛОЖЕНИЕ
      
         Риболовни дейности, които са предмет на задължението за разтоварване
      
      
                  а)
               
               
                  Риболовни дейности в участък VIа на ICES и води на Съюза от участък Vb на ICES
                  
                              Риболовна дейност
                           
                           
                              Код на уреда
                           
                           
                              Описание на риболовния уред
                           
                           
                              Размер на отвора
                           
                           
                              Задължение за разтоварване
                           
                        
                              Треска (Gadus morhua), пикша (Melanogrammus aeglefinus), меджид (Merlangius merlangus) и сайда (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Тралове и грибове
                           
                           
                              Всички
                           
                           
                              Когато общо разтоварванията за отделните кораби на всички видове през 2013 г. и 2014 г. се състоят от над 10 % от следните трескови риби: треска, пикша, меджид и сайда комбинирани, задължението за разтоварване се прилага за пикша.
                           
                        
                              Норвежки омар (Nephrops norvegicus)
                           
                           
                              OTB, SSC, OTT, PTB, SDN, SPR, FPO, TBN, TB, TBS, SX, SV, FIX, OT, PT, TX
                           
                           
                              Тралове, грибове, винтери, капани и кошове
                           
                           
                              Всички
                           
                           
                              Когато общо разтоварванията за отделните кораби на всички видове през 2013 г. и 2014 г. се състоят от над 30 % норвежки омар, задължението за разтоварване се прилага за норвежки омар.
                           
                        
            
                  б)
               
               
                  Риболовни дейности с комбиниран ОДУ за подзони VI и VII на ICES и водите на Съюза от участък Vb на ICES за мерлуза
                  
                              Риболовна дейност
                           
                           
                              Код на уреда
                           
                           
                              Описание на риболовния уред
                           
                           
                              Размер на отвора
                           
                           
                              Задължение за разтоварване
                           
                        
                              Мерлуза
                              (Merluccius merluccius)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Тралове и грибове
                           
                           
                              Всички
                           
                           
                              Когато общо разтоварванията за отделните кораби на всички видове през 2013 г. и 2014 г. се състоят от над 30 % мерлуза, задължението за разтоварване се прилага за мерлуза.
                           
                        
                              Мерлуза
                              (Merluccius merluccius)
                           
                           
                              GNS, GN, GND, GNC, GTN, GTR, GEN
                           
                           
                              Всички хрилни мрежи
                           
                           
                              Всички
                           
                           
                              Целият улов на мерлуза подлежи на задължение за разтоварване.
                           
                        
                              Мерлуза
                              (Merluccius merluccius)
                           
                           
                              LL, LLS, LLD, LX, LTL, LHP, LHM
                           
                           
                              Всички парагади
                           
                           
                              Всички
                           
                           
                              Целият улов на мерлуза подлежи на задължение за разтоварване.
                           
                        
            
                  в)
               
               
                  Риболовни дейности с ОДУ за норвежки омар в подзона VII на ICES
                  
                              Риболовна дейност
                           
                           
                              Код на уреда
                           
                           
                              Описание на риболовния уред
                           
                           
                              Размер на отвора
                           
                           
                              Задължение за разтоварване
                           
                        
                              Норвежки омар (Nephrops norvegicus)
                           
                           
                              OTB SSC, OTT, PTB, SDN, SPR, FPO, TBN, TB, TBS, SX, SV, FIX, OT, PT, TX
                           
                           
                              Тралове, грибове, винтери, капани и кошове
                           
                           
                              Всички
                           
                           
                              Когато общо разтоварванията за отделните кораби на всички видове през 2013 г. и 2014 г. се състоят от над 30 % норвежки омар, задължението за разтоварване се прилага за норвежки омар.
                           
                        
            
                  г)
               
               
                  Риболовни дейности в участък VIIa на ICES
                  
                              Риболовна дейност
                           
                           
                              Код на уреда
                           
                           
                              Риболовен уред
                           
                           
                              Размер на отвора
                           
                           
                              Задължение за разтоварване
                           
                        
                              Треска (Gadus morhua), пикша (Melanogrammus aeglefinus), меджид (Merlangius merlangus) и сайда (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Тралове и грибове
                           
                           
                              Всички
                           
                           
                              Когато общо разтоварванията за отделните кораби на всички видове през 2013 г. и 2014 г. се състоят от над 10 % от следните трескови риби: треска, пикша, меджид и сайда комбинирани, задължението за разтоварване се прилага за пикша.
                           
                        
            
                  д)
               
               
                  Риболовни дейности в участък VIId на ICES
                  
                              Риболовна дейност
                           
                           
                              Код на уреда
                           
                           
                              Риболовен уред
                           
                           
                              Размер на отвора
                           
                           
                              Задължение за разтоварване
                           
                        
                              Обикновен морски език (Solea solea)
                           
                           
                              TBB
                           
                           
                              Всички бим тралове
                           
                           
                              Всички
                           
                           
                              Целият улов на обикновен морски език подлежи на задължение за разтоварване.
                           
                        
                              Обикновен морски език (Solea solea)
                           
                           
                              OTT, OTB, TBS, TBN, TB, PTB, OT, PT, TX
                           
                           
                              Тралове
                           
                           
                              < 100 mm
                           
                           
                              Когато общо разтоварванията за отделните кораби на всички видове през 2013 г. и 2014 г. се състоят от над 5 % обикновен морски език, задължението за разтоварване се прилага за обикновен морски език.
                           
                        
                              Обикновен морски език (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              Всички тристенни мрежи и хрилни мрежи
                           
                           
                              Всички
                           
                           
                              Целият улов на обикновен морски език подлежи на задължение за разтоварване.
                           
                        
                              Треска (Gadus morhua), пикша (Melanogrammus aeglefinus), меджид (Merlangius merlangus) и сайда (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Тралове и грибове
                           
                           
                              Всички
                           
                           
                              Когато общо разтоварванията за отделните кораби на всички видове през 2013 г. и 2014 г. се състоят от над 25 % от следните трескови риби: треска, пикша, меджид и сайда комбинирани, задължението за разтоварване се прилага за меджид.
                           
                        
            
                  е)
               
               
                  Риболовни дейности в участък VIIe на ICES — обикновен морски език
                  
                              Риболовна дейност
                           
                           
                              Код на уреда
                           
                           
                              Риболовен уред
                           
                           
                              Размер на отвора
                           
                           
                              Задължение за разтоварване
                           
                        
                              Обикновен морски език (Solea solea)
                           
                           
                              TBB
                           
                           
                              Всички бим тралове
                           
                           
                              Всички
                           
                           
                              Когато общо разтоварванията за отделните кораби на всички видове през 2013 г. и 2014 г. се състоят от над 10 % обикновен морски език, задължението за разтоварване се прилага за обикновен морски език.
                           
                        
                              Обикновен морски език (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              Всички тристенни мрежи и хрилни мрежи
                           
                           
                              Всички
                           
                           
                              Целият улов на обикновен морски език подлежи на задължение за разтоварване.
                           
                        
            
                  ж)
               
               
                  Риболовни дейности в участъци VIIb, VIIc и VIIf — VIIk на ICES
                  
                              Риболовна дейност
                           
                           
                              Код на уреда
                           
                           
                              Риболовен уред
                           
                           
                              Размер на отвора
                           
                           
                              Задължение за разтоварване
                           
                        
                              Обикновен морски език (Solea solea)
                           
                           
                              TBB
                           
                           
                              Всички бим тралове
                           
                           
                              Всички
                           
                           
                              Когато общо разтоварванията за отделните кораби на всички видове през 2013 г. и 2014 г. се състоят от над 5 % обикновен морски език, задължението за разтоварване се прилага за обикновен морски език.
                           
                        
                              Обикновен морски език (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              Всички тристенни мрежи и хрилни мрежи
                           
                           
                              Всички
                           
                           
                              Целият улов на обикновен морски език подлежи на задължение за разтоварване.
                           
                        
            
                  з)
               
               
                  Риболовни дейности в участъци VIIb, VIIc, VIIe и VIIf — VIIk на ICES
                  
                              Риболовна дейност
                           
                           
                              Код на уреда
                           
                           
                              Риболовен уред
                           
                           
                              Размер на отвора
                           
                           
                              Задължение за разтоварване
                           
                        
                              Треска (Gadus morhua), пикша (Melanogrammus aeglefinus), меджид (Merlangius merlangus) и сайда (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Тралове и грибове
                           
                           
                              Всички
                           
                           
                              Когато общо разтоварванията за отделните кораби на всички видове през 2013 г. и 2014 г. се състоят от над 25 % от следните трескови риби: треска, пикша, меджид и сайда комбинирани, задължението за разтоварване се прилага за меджид.